# המוציא לחם מן הארץ – נוסח הברכה ומשמעותו

[מקורות היסוד 1](#_30j0zll)

[לשון "בורא" כלשון עבר? 3](#_1fob9te)

[ראשונים 3](#_3znysh7)

[הלכה 5](#_2et92p0)

[מחשבה 6](#_tyjcwt)

## מקורות היסוד

1. תהילים קד. דברים ח. עיינו במהירות בפרקים במלואם וחשבו על ה"מסר" העולה מהם.
2. **משנה מסכת ברכות פרק ו משנה א**

| ועל פירות הארץ אומר  בורא  פרי  האדמה | חוץ מן הפת שעל הפת הוא אומר  המוציא  לחם  מן הארץ |
| --- | --- |

*חשבו על ההבדלים בין הברכות, ועל משמעותם. אילו הבדלים הכרחיים בניסוח הברכה? האם יש הבדלים שאינם הכרחיים?*

1. ***סוגיית הבבלי***

**תלמוד בבלי מסכת ברכות דף לח עמוד א** שעל הפת הוא אומר המוציא וכו'. תנו רבנן: מה הוא אומר? המוציא לחם מן הארץ, רבי נחמיה אומר: מוציא לחם מן הארץ.

אמר רבא: במוציא כולי עלמא לא פליגי דאפיק משמע, דכתיב : אל מוציאם ממצרים,[[1]](#footnote-0) כי פליגי - בהמוציא; רבנן סברי: המוציא - דאפיק משמע, דכתיב: המוציא לך מים מצור החלמיש;[[2]](#footnote-1) ורבי נחמיה סבר: המוציא - דמפיק משמע, שנאמר: המוציא אתכם מתחת סבלות מצרים.[[3]](#footnote-2) ורבנן? - ההוא, הכי קאמר להו קודשא בריך הוא לישראל: כד מפיקנא לכו עבידנא לכו מלתא כי היכי דידעיתו דאנא הוא דאפיקית יתכון ממצרים, דכתיב : וידעתם כי אני ה' אלהיכם המוציא.

משתבחין ליה רבנן לרבי זירא [את] בר רב זביד אחוה דרבי שמואל בר רב זביד דאדם גדול הוא, ובקי בברכות הוא. אמר להם: לכשיבא לידכם הביאוהו לידי. זמנא חדא איקלע לגביה, אפיקו ליה ריפתא, פתח ואמר מוציא. אמר: זה הוא שאומרים עליו דאדם גדול הוא ובקי בברכות הוא? בשלמא אי אמר המוציא – תלמוד בבלי מסכת ברכות דף לח עמוד ב אשמעינן טעמא, ואשמעינן דהלכתא כרבנן; אלא דאמר מוציא מאי קמשמע לן? - ואיהו דעבד - לאפוקי נפשיה מפלוגתא. והלכתא: המוציא לחם מן הארץ, דקיימא לן כרבנן, דאמרי: דאפיק משמע.

*האם יש מכנה משותף לפסוקים המסייעים לרבי נחמיה ביחס לפסוקים ולפרשנות של החכמים? האם יש נימוק בסוגיה לפסיקה כחכמים?*

1. **סוגיית הירושלמי - ברכות פרק ו הלכה א** :

רבי יעקב בר אחא אמר איתפלגין רב נחמן ורבנן רב נחמן אמר המוציא לחם מן הארץ [דף מג עמוד ב] ורבנן אמרי מוציא לחם מן הארץ. אתיין אילין פלוגוותא כאילין פלוגוותא. לפת ר' חיננא בר יצחק ורבי שמואל בר אימי חד אמר לפת לא פת היתה? וחרנא אמר לפת לא פת היא עתידה להיות? [תהילים עב טז] יהי פסת בר בארץ בראש הרים.[[4]](#footnote-3) רבי ירמיה בריך קומי ר"ז המוציא לחם מן הארץ וקלסיה מה כרבי נחמיה שלא לערב ראשי אותיות מעתה המן הארץ שלא לערב ראשי אותיות[[5]](#footnote-4)

1. **בראשית רבה פרשת בראשית פרשה טו סימן ז**

מה היה אותו האילן שאכל ממנו אדם וחוה, ר"מ אומר חטים היו כד לא הוה בר נש דיעה אינון אמרין לא אכל ההוא אינשא פיתא דחיטי מן יומוי, רבי שמואל בר ר' יצחק בעי קמי רבי זעירא א"ל אפשר חטים היו, אמר לו הין, א"ל והכתיב עץ, א"ל מתמרות היו כארזי לבנון, א"ר יעקב בר אחא איתפלגון רבי נחמיה ורבנן, רבי נחמיה אמר המוציא לחם מן הארץ שכבר הוציא לחם מן הארץ, ורבנן אמרי מוציא לחם מן הארץ שהוא עתיד להוציא לחם מן הארץ, שנאמר (תהלים עב) יהי פסת בר בארץ, לפת, תרין אמוראין פליגי, רבי חנינא בר יצחק ורבי שמואל בר אמי, חד אמר לפת לא פת היתה, וחורנה אמר לפת לא פת היא עתידה להיות, רבי ירמיה בריך קמיה דרבי זירא המוציא לחם מן הארץ וקלסיה, כרבי נחמיה אתמהא, אלא שלא לערב את האותיות,

1. **עלי תמר מסכת ברכות פרק ו**

ר"י בר אחא אמר איתפלגון רבי נחמיה ורבנן רבי נחמיה אמר המוציא לחם מן הארץ שכבר הוציא ורבנן אמרי מוציא שעתיד להוציא. כצ"ל כמ"ש בבר"ר פט"ו. וביאורו כמו שפירש רש"י בבר"ר שכבר הוציא לחם ממש מן הארץ קודם שחטא אדה"ר שהיה לחם ממש גדל מן הארץ ומשחטא נגזר עליו בזיעת אפיך תאכל לחם ונהפך הלחם לתבואה ורבנן אמרי מוציא לחם שעתיד להוציא הארץ לחם ממש לעת"ל שנאמר יהי פסת בר בארץ ודרש פסת כמו פיסתא שביאורו פתא לחם. **והנה בבבלי לא מצינו פירוש זה שהמוציא לחם מן הארץ הוא לחם ממש אלא שהוא בלשון השאלה, ורוצה לומר המוציא לחם מן הארץ שמוציא תבואה שממנו נעשה לחם, וכדכתיב בתהלים ק"ד להוציא לחם מן הארץ,** וכידוע כל הברכות והתפלות נוסדו לפי לשון המקרא כמ"ש האבודרהם. ואף לפי הירושלמי נראה שאין זה פשוטו של הלשון המוציא לחם מן הארץ אלא כוונה שניה ע"ד הרמז ופשוטו שהוא בלשון השאלה. ולפי הכוונה הדרשית רצה לרמז שפעם אף הוציא או שיהיה מוציא הארץ לחם ממש ונרמז זה בלשון הברכה מדלא נטבע מטבע הברכה בא"י שמוציא לחם מן הארץ אלא המוציא או מוציא לחם מן הארץ שהוא בינוני פעל שמשמש אף לתואר שר"ל שהקב"ה הוא המוציא או מוציא אף לחם ממש מן הארץ.... סובר הירושלמי שנרמז בהברכה גם כוונה של הדרשה שפעם הוציא ה' או יוציא לחם ממש פשוטו כמשמעו, **ויהיה א"כ הברכה על הלחם כמו ברכת הפירות וירקות שפשוטה כמשמעה...**

## לשון "בורא" כלשון עבר?

1. **תלמוד בבלי מסכת ברכות דף נב עמוד ב**

בית שמאי אומרים שברא מאור האש ובה"א בורא מאורי האש... אמר רבא: בברא כולי עלמא לא פליגי דברא משמע, כי פליגי בבורא, בית שמאי סברי: בורא - דעתיד למברא; ובית הלל סברי: בורא נמי דברא משמע. מתיב רב יוסף: יוצר אור ובורא חשך, יוצר הרים ובורא רוח, בורא השמים ונוטיהם! אלא אמר רב יוסף: בברא ובורא כולי עלמא לא פליגי דברא משמע, כי פליגי - במאור ומאורי; דבית שמאי סברי: חדא נהורא איכא בנורא, ובית הלל סברי: טובא נהורי איכא בנורא. תניא נמי הכי, אמרו להם בית הלל לבית שמאי: הרבה מאורות יש באור.

1. **תוספות מסכת ברכות דף נב עמוד ב**

בברא כ"ע ל"פ - וא"ת הואיל ול"פ בלשון ברא אמאי אמר בורא? וי"ל דלשון קרא עדיף.

1. **תלמוד בבלי מסכת עירובין דף יט עמוד א**

והאמר רבי שמעון בן לקיש: רשעים אפילו על פתחו של גיהנם אינם חוזרין בתשובה, שנאמר ויצאו וראו בפגרי האנשים הפשעים בי וגו' שפשעו לא נאמר, אלא הפשעים - שפושעים והולכין לעולם!... מתקיף לה רב כהנא: השתא דאמרת הפשעים דפשעי ואזלי, אלא מעתה דכתיב המוציא והמעלה דמסיק ודמפיק הוא? אלא דאסיק ואפיק, הכי נמי: דפשעי הוא.משמעות המחלוקת בירושלמי ובמדרש

## ראשונים

1. **תוספות מסכת ברכות דף לח עמוד ב**

והלכתא המוציא וכו' - ואף על פי דבמוציא כ"ע לא פליגי דאפיק משמע. ובירושלמי מפרש טעמא כדי שלא לערב האותיות כגון העולם מוציא ואף על גב דבלחם מן נמי איכא עירוב שאני התם דקרא כתיב (תהלים קד) מצמיח חציר לבהמה ועשב לעבודת האדם להוציא לחם מן הארץ ועל כן יש לבצוע בשתי ידיו בעשר אצבעות נגד י' תיבות שבמקרא זה.

1. **ראבי"ה חלק א - מסכת ברכות סימן קה**

והלכתא המוציא לחם מן הארץ. האי הלכתא פשיטא דאשמעינן דאפי' המוציא מצי למימר וכל שכן מוציא דלכולי עלמא להבא משמע, ומשום דפליגי בהמוציא רבנן ור' נחמיה איצטריך לפסוק דהמוציא נמי להבא משמע. וכן עמא דבר, לגלות שהלכה כרבנן, כדחזינן התם שהקפיד ר' זירא ואמר זהו שאומרים עליו אדם גדול הוא. ודוגמתו בפרק קמא דפסחים והלכתא על ביעור חמץ ואמרינן התם בלבער כולי עלמא לא פליגי דלהבא משמע... ולכאורה פליגי הירושלמי והבבלי, ואנן אגמרא דידן סמכינן דהמוציא מברכין, וגם הירושלמי מודה בהא אך מטעמא אחרינא:

1. **טור אורח חיים הלכות בציעת הפת, סעודה, וברכת המזון סימן קסז**

ויברך המוציא לחם מן הארץ ואף על גב דמוציא עדיף טפי דכ"ע מודו דלשעבר משמע וצריך לברך לשעבר ובהמוציא פליגי אפ"ה פסיק תלמודא המוציא ויכוין בברכתו למה שמוציא מפיו...

1. **בית יוסף אורח חיים סימן קסז**

ויש בדברי רבינו טעות סופר[[6]](#footnote-5) שכתוב בספרים דכולי עלמא מודו דלהבא משמע וצריך לברך להבא והנך רואה שבגמרא אמרו דכולי עלמא לא פליגי דאפיק משמע דכתיב אל מוציאם ממצרים וזהו ודאי לשעבר וכמו שפירש רש"י הילכך צריך להגיה לשעבר במקום להבא... ואפשר שגירסת רבינו בגמרא היא זאת במוציא כולי עלמא לא פליגי דמפיק משמע דכתיב אל מוציאם ממצרים כי פליגי בהמוציא רבנן סברי המוציא דמפיק משמע דכתיב המוציא אתכם מתחת סבלות מצרים ורבי נחמיה סבר המוציא דאפיק משמע דכתיב המוציא לך מים וההוא הכי קאמר להו הקדוש ברוך הוא לישראל וכו' פירוש במוציא כולי עלמא לא פליגי דמפיק משמע ירצה להבא דכתיב אל מוציאם ממצרים רצונו לומר כשרצה להוציאם ממצרים כתועפות ראם היה לו ולהבא מברכים כי פליגי בהמוציא רבנן סברי דמפיק משמע דכתיב המוציא אתכם מתחת סבלות מצרים והוא להבא ורבי נחמיה סבר דאפיק משמע דכתיב המוציא לך מים וכבר הוציא וזו גירסת ספר מערכת אלהות שכתב בשער הברכות דרך ו'...

1. **צל"ח מסכת ברכות דף לח עמוד א**

שם רבנן סברי המוציא דאפיק משמע דכתיב המוציא לך מים. הדבר יפלא למה הביא קרא דמשנה תורה בפרשת עקב [דברים ח', ט"ו] ושביק קרא דפרשת שור או כשב בפרשת אמור [ויקרא כ"ב, ל"ג] דכתיב המוציא אתכם מארץ מצרים. וגם על ר' נחמיה יפלא, מה יענה בפסוק הזה, וכאן לא שייך מה שכתב רש"י לתרץ אליבא דר' נחמיה פסוק המוציא לך מים שעדיין היה מוציא כל ימי היותם במדבר, דזה תינח בהוצאת מים אבל הוצאה ממצרים כבר היתה ושוב לא נהיתה. והנלע"ד, דר' נחמיה מודה דהמוציא דאפיק משמע, אלא דסובר דמשמע ג"כ דמפיק, משמע הכי ומשמע הכי כל מקום לפי ענינו, אבל מוציא משמע רק לשעבר. ובזה אין אנו צריכין למה שפירש"י אליבא דר' נחמיה בפסוק המוציא לך מים, דלפי פירש"י היה עכ"פ להתלמוד לפרש כן דר' נחמיה מפרש הך קרא להבא כל ימי היותם במדבר, כדמפרש אליבא דרבנן קרא דר' נחמיה המוציא אתכם מתחת סבלות מצרים. ולדידי ניחא, דר' נחמיה לא פליג בזה על פירושא דקרא דהמוציא לך מים שפירושו לשעבר, אלא דסובר דהמוציא משמע לפעמים להבא. וכי תימא כיון דמודה ר' נחמיה דהמוציא משמע ג"כ לשעבר, א"כ למה לא יברך המוציא כדברי רבנן ולמה פליג על רבנן בזה. ונראה דהב"ח בסי' קס"ז כתב דלהכי מברך המוציא דמשמע גם להבא לברך על העתיד שעתידה ארץ ישראל שתוציא גלוסקאות. והאבודרהם [עמוד שט"ו] פירש בזה לחם מן הארץ והרי הארץ אינה מוציאה לחם רק דגן ומן הדגן עושים לחם, וכתב האבודרהם שרמזו בזה על העתיד שתוציא הארץ לחם ממש דהיינו גלוסקאות. **והנה כל זה דרך רמז, אבל באמת אין שייך ברכה על העתיד, כל הברכות הודאה על העבר, אבל על העתיד שייך תפלה ובקשה, והבקשה יכול לסיים בברכה כדרך ברכות אמצעיות שבתפלה, אבל כל ברכת הנהנין הם הודאה על העבר.** ולפי שרז"ל דקדקו בברכה זו על לשון הפסוק להוציא לחם מן הארץ, ולכן סובר ר' נחמיה שאם יברך המוציא שמשמע ג"כ להבא יטעה הטועה ויאמר **שאין הכוונה בברכה על לחם זה שהוא אוכל, ויאמר למה אברך על לחם צר שאני אוכל בזיעת אפי וגם כמה יגיעת אדם עד שמגיע ללחם זורע וחורש וקוצר וכו', ולכן יאמר במחשבתו שברכה זו הוא על העתיד שתוציא גלוסקאות מוכנים, ובזה יהיה אדם כפוי טובה על העבר,** ולכן סובר ר' נחמיה שיברך מוציא לחם, שמוציא אין משמעו אלא עבר ולא להבא, ותהיה ברכתו מבוררת בבירור על הלחם אשר הוא אוכל הוא מודה ומשבח לבורא.

## הלכה

1. **שולחן ערוך אורח חיים הלכות בציעת הפת, סעודה, וברכת המזון סימן קסז סעיף ב**

יברך: המוציא לחם מן הארץ. (ואם רבים מסובים יכוונו לבם לשמוע ברכה ויענו אמן, והמברך יכוין לאמן שאומרים) (א"ז). יתן ריוח בין לחם ובין מן.

1. **עולת תמיד סימן קסז ס"ק ד - ה**

ובדיעבד אם בירך מוציא לחם בלא ה"א יצא, דבמוציא כולי עלמא לא פליגי דלשעבר משמע, ולא תקנו דלברך המוציא אלא משום רבותא דהמוציא נמי לשעבר משמע, ועוד משום עירוב אותיות המ"ם של העולם ומ"ם של מוציא וכו', ובלחם מן דאיכא נמי עירוב אותיות, שאני התם דלישנא דקרא הוא [תהלים קד, יד] להוציא לחם מן הארץ וגו', ומ"מ יזהר שלא לערב הממי"ן של לחם ומן, ועיין בלבוש [סעיף ב]:

1. **ילקוט יוסף נטילת ידים וברכות הערות סימן קסז - דיני בציעת הפת אות ב**

ומה שכתבנו שאם בירך מוציא לחם מן הארץ, יצא, כן משמע מהגמרא ברכות הנ"ל, וכמו שכתב בעולת תמיד (סק"ד). ולא הוי משנה ממטבע שטבעו חכמים בברכות דלא יצא, שהרי במוציא כולי עלמא לא פליגי דאפיק משמע, [וכמו שאמר בלעם אל מוציאם ממצרים, והרי כבר יצאו ממצרים]. ומה שפסקו הלכה המוציא הוא אף המוציא, דגם כן לשעבר משמע. [כדכתיב המוציא לך מים מצור החלמיש]. ומברכותיו של אדם ניכר שתלמיד חכם הוא ולכן תיקנו לברך לכתחלה המוציא. ולכן אף שבמוציא כולי עלמא לא פליגי, פסקו בגמרא לברך המוציא, ועיין פסחים ז ב). וכן הוא להדיא במאירי, דאף שלכתחלה יש לברך המוציא דמברכותיו של אדם וכו', ולא עוד אלא שלא להבליע ולערב מ"ם שבסוף העולם למ"ם שבראש המוציא, וכן כתבוה בתלמוד המערב וכו'. ע"כ. ומשמע שאין זה לעיכובא. וע"ע בחי' הרשב"א שם. ובראבי"ה כתב, פשיטא דאשמעינן דאפילו המוציא מצי למימר וכל שכן מוציא וכו'. ע"ש.

## מחשבה

1. **תלמוד בבלי מסכת פסחים דף קיח עמוד א**

אמר רבי יהושע בן לוי: בשעה שאמר הקדוש ברוך הוא לאדם וקוץ ודרדר תצמיח לך, זלגו עיניו דמעות, אמר לפניו: רבונו של עולם, אני וחמורי נאכל באבוס אחד? כיון שאמר לו בזעת אפך תאכל לחם - נתקררה דעתו. אמר רבי שמעון בן לקיש: אשרינו אם עמדנו בראשונה, ועדיין לא פלטינן מינה, דקא אכלינן עיסבי דדברא.

1. **מהרש"א חידושי אגדות מסכת פסחים דף קיח עמוד א**

זלגו עיניו דמעות כו' כי היה סבור כיון שמאכלו שוה כחמור ישתוה גם בדעתו כחמור כי מזונות החמור יולידו טבע חמורי ולא נתקררה דעתו עד שאמר לו שיאכל לחם כי טעם הדגן מביא לאדם דעת שע"ז אמרו בסוכה בקטן יוסיף דעת יוסיף גו' כדמפורש שם:

אשרינו שלא עמדנו בראשונה כו' כ"ה הגירסא בנוסחות חדשות אבל בספרים ישנים אשרינו אם עמדנו בראשונה כו' ור"ל דכל זאת לא שוה לן שא"ל בזעת אפך גו' ואשרינו יותר אם עמדנו בראשונה כמו קודם החטא שהיתה פרנסתן מצויה בלא טורח כלל וע"ז אמר אביי דעדיין לא פלטינן מינה דקאכלינן עשבא דדברא בלא טורח כלל:

1. **תלמוד בבלי מסכת ברכות דף מ עמוד א**

רבי יהודה אומר: חטה היתה, שאין התינוק יודע לקרות אבא ואמא עד שיטעום טעם דגן.

1. **תלמוד בבלי מסכת סוכה דף מב עמוד ב**

יכול לאכול כזית דגן - מרחיקין מצואתו וממימי רגליו ארבע אמות. אמר רב חסדא: והוא שיכול לאוכלו בכדי אכילת פרס. אמר רב חייא בריה דרב ייבא: ובגדול, אף על פי שאינו יכול לאכול בכדי אכילת פרס, דכתיב ויוסיף דעת יוסיף מכאוב.

1. **תלמוד ירושלמי מסכת ברכות פרק ג הלכה ה**

תני קטן שהוא יכול לאכול כזית דגן פורשים מצואתו וממימי רגליו ד' אמות ואם אינו יכול לאכול כזית דגן אין פורשים לא מצואתו ולא ממימי רגליו ד"א בעון קומי רבי אבוה מפני מה פורשים מצואתו וממימי רגליו ארבע אמות אמר לון מפני שמחשבותיו רעות אמרין ליה ולא קטן הוא אמר לון ולא כתיב [בראשית ח כא] כי יצר לב האדם רע מנעוריו

1. **מדרש תנחומא (ורשא) פרשת שמות סימן יא**

קראן לו ויאכל לחם שמא ישא אחת מכם שאין אכילת לחם האמור כאן אלא אשה שנאמר (בראשית לט) ולא ידע אתו מאומה כי אם הלחם וכן הוא אומר ולחם סתרים ינעם (משלי ט) וכן הוא אומר (שם /משלי/ ו) עד ככר לחם ואשת איש וגו'.

1. **שער הכוונות, יום הכיפורים**

...גם בחי' ה' ענויים עצמם הם כנגד ה' קולות אלו לפי שהתענית נקרא צו"ם וצום בגי' קול כי הוא ממשיך ה' קולות הפנימיים העליונים ע"י ה' צומות אלו מאכילה ושתיה וכו' הגופניים.... והנה זה עצמו הוא סוד התענית כנודע מס"ה פ' תרומה כי ביום התענית כל האברים נזונים ממזון שמשלח המוח בהם נמצא כי ע"י התעני' וענוים הה' אלו נמשכין אליה ה' קולות ומזונות רוחנים שהם הה' תפלות... וז"ס מ"ש הכתוב כי לא על הלחם לבדו יחיה האדם כו' ר"ל כי בשאר ימות השנה... חיים וניזונים ע"י הלחם הגופני... אבל אינו על הלחם הגופני לבדו רק בשיתוף מוצא פי ה' שהוא פנימיו' ורוחניו' בסו' הבל היוצא מפי ה' המשתתף עמו וזמ"ש כי לא על הלחם לבדו והוסיף מלת לבדו לשלול שאינו לבדו רק בשיתוף מוצא פי ה' אבל ביוה"כ אין בו אכילת לחם רק מוצא פי הה' קולות הרוחניים הפנימיים הנז'.

1. **במדבר פרשת בלק פרק כג פסוק כב** אֵ֖ל מוֹצִיאָ֣ם מִמִּצְרָ֑יִם כְּתוֹעֲפֹ֥ת רְאֵ֖ם לֽוֹ: [↑](#footnote-ref-0)
2. **דברים פרשת עקב פרק ח פסוק יא - טז,** הִשָּׁ֣מֶר לְךָ֔ פֶּן־תִּשְׁכַּ֖ח אֶת־יְקֹוָ֣ק אֱלֹהֶ֑יךָ לְבִלְתִּ֨י שְׁמֹ֤ר מִצְוֹתָיו֙ וּמִשְׁפָּטָ֣יו וְחֻקֹּתָ֔יו אֲשֶׁ֛ר אָנֹכִ֥י מְצַוְּךָ֖ הַיּֽוֹם: פֶּן־תֹּאכַ֖ל וְשָׂבָ֑עְתָּ וּבָתִּ֥ים טֹבִ֛ים תִּבְנֶ֖ה וְיָשָֽׁבְתָּ: וּבְקָֽרְךָ֤ וְצֹֽאנְךָ֙ יִרְבְּיֻ֔ן וְכֶ֥סֶף וְזָהָ֖ב יִרְבֶּה־לָּ֑ךְ וְכֹ֥ל אֲשֶׁר־לְךָ֖ יִרְבֶּֽה: וְרָ֖ם לְבָבֶ֑ךָ וְשָֽׁכַחְתָּ֙ אֶת־יְקֹוָ֣ק אֱלֹהֶ֔יךָ הַמּוֹצִיאֲךָ֛ מֵאֶ֥רֶץ מִצְרַ֖יִם מִבֵּ֥ית עֲבָדִֽים: הַמּוֹלִ֨יכֲךָ֜ בַּמִּדְבָּ֣ר׀ הַגָּדֹ֣ל וְהַנּוֹרָ֗א נָחָ֤שׁ׀ שָׂרָף֙ וְעַקְרָ֔ב וְצִמָּא֖וֹן אֲשֶׁ֣ר אֵֽין־מָ֑יִם הַמּוֹצִ֤יא לְךָ֙ מַ֔יִם מִצּ֖וּר הַֽחַלָּמִֽישׁ: הַמַּֽאֲכִ֨לְךָ֥ מָן֙ בַּמִּדְבָּ֔ר אֲשֶׁ֥ר לֹא־יָדְע֖וּן אֲבֹתֶ֑יךָ לְמַ֣עַן עַנֹּֽתְךָ֗ וּלְמַ֙עַן֙ נַסֹּתֶ֔ךָ לְהֵיטִֽבְךָ֖ בְּאַחֲרִיתֶֽךָ: [↑](#footnote-ref-1)
3. **שמות פרשת וארא פרק ו פסוק ו – ח:** לָכֵ֞ן אֱמֹ֥ר לִבְנֵֽי־יִשְׂרָאֵל֘ אֲנִ֣י יְקֹוָק֒ וְהוֹצֵאתִ֣י אֶתְכֶ֗ם מִתַּ֙חַת֙ סִבְלֹ֣ת מִצְרַ֔יִם וְהִצַּלְתִּ֥י אֶתְכֶ֖ם מֵעֲבֹדָתָ֑ם וְגָאַלְתִּ֤י אֶתְכֶם֙ בִּזְר֣וֹעַ נְטוּיָ֔ה וּבִשְׁפָטִ֖ים גְּדֹלִֽים: וְלָקַחְתִּ֨י אֶתְכֶ֥ם לִי֙ לְעָ֔ם וְהָיִ֥יתִי לָכֶ֖ם לֵֽאלֹהִ֑ים וִֽידַעְתֶּ֗ם כִּ֣י אֲנִ֤י יְקֹוָק֙ אֱלֹ֣הֵיכֶ֔ם הַמּוֹצִ֣יא אֶתְכֶ֔ם מִתַּ֖חַת סִבְל֥וֹת מִצְרָֽיִם: וְהֵבֵאתִ֤י אֶתְכֶם֙ אֶל־הָאָ֔רֶץ אֲשֶׁ֤ר נָשָׂ֙אתִי֙ אֶת־יָדִ֔י לָתֵ֣ת אֹתָ֔הּ לְאַבְרָהָ֥ם לְיִצְחָ֖ק וּֽלְיַעֲקֹ֑ב וְנָתַתִּ֨י אֹתָ֥הּ לָכֶ֛ם מוֹרָשָׁ֖ה אֲנִ֥י יְקֹוָֽק: [↑](#footnote-ref-2)
4. **תלמוד בבלי מסכת שבת דף ל עמוד ב** ...ותו יתיב רבן גמליאל וקא דריש: עתידה ארץ ישראל שתוציא גלוסקאות וכלי מילת, שנאמר יהי פסת בר בארץ. ליגלג עליו אותו תלמיד, ואמר: אין כל חדש תחת השמש! אמר ליה: בא ואראך דוגמתן בעולם הזה, נפק אחוי ליה כמיהין ופטריות, ואכלי מילת - נברא בר קורא. [↑](#footnote-ref-3)
5. **פני משה מסכת ברכות פרק ו** לפת. כלומר כל מיני ירקות נקראין לפת ודריש להתיבה דעל שם זה נקראו לפת לא פת היתה כלומר וכי לא פת היתה ג"כ יוצאת מן הארץ כמות שהיא כדרך הירק הזה שיוציא מן הארץ כמו שהוא וזה כמ"ד דעל שעבר היא ברכת הפת שכך היתה יוצאת מן הארץ קודם החטא: וחרנא אמר לפת לא פת היא עתידה להיות. שתצא כמות שהיא כמו הירק הזה וכמ"ד שהברכה היא על העתיד וכמו שנא' יהי פסת בר בארץ:

   **עלי תמר מסכת ברכות פרק ו** לפת חד אמר לא פת היתה וחורנא אמר לא פת היא עתידה להיות. ראה בעה"ש ערך גרגלד וערוך ערך לפת שהירק לפת הוא עגול ורחב עיין שם והוא צורת ככר עגול ולפיכך הם דורשים לא פת היתה או תהיה בצורה רחבה ועגולה הדומה ללפת, [↑](#footnote-ref-4)
6. בטור שלפנינו כבר תוקנה הגירסא, אך זו היא הגירסה שהיתה בפני הבית יוסף. [↑](#footnote-ref-5)